
378. Περί ■/.«'&ορ'.ϊμ.οΰ τών υποχρεώσεων των οοιτώντων 

εις τ.·ρογρ λ μ-μο:τα έπιμορφώσεως υπαλλήλων καί περί 
των επιβαλλόμενων διοικητικών κυρώσεων κατά των 
παραβατών.·.1 

379. Περί κυρώσεως πινάκων των Τακτικών Ετησίων 
Κρίσ εων Άνωτάτων Αξιωματικών έτους 1976—77. 2 

,380. Περί έπεκτάσεως τών διατάξεων τοΰ άρθρου 43 τού 
Ν. 22/75 έπί τοΰ Όργανισμοϋ Έκδόσεως Διδακτι¬ 
κών Βιβλίων (Ο.Ε.Δ.Β.) τοΰ έποπτευομένου ύζδ τοΰ 
' Γπουργειου Εθνικής Παιδείας καί Θρησκευμάτων. 3 

381. Περί ίδρύσεως Ιερού Ναού Άναλήφεως τοΰ Κυρίου 

τής Ίεράς Αρχιεπισκοπής Αθηνών.. .. 4 

382. Περί τροποποιήσεως ένίων διατάξεων τοΰ ύπ’ άριθ. 

502/63 Β.Δ. «περί ίδρύσεως Ταμείου Αρωγής Προ- 
σωπικοΰ Ο.Τ.Ε.».5 


ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 378 

Περί καθορισμού τών υποχρεώσεων τών ψοιτώντων εις 
προγράμματα έπιμορφώσεως υπαλλήλων καί περί τών 
έπιβαλλομένων διοικητικών κυρώσεων κατά τών παρα¬ 
βατών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ οψει : 

α) Τάς διατάξεις τοΰ άρθρου 16 παρ. 5 τοϋΝ. 232/1975 
«περί έπιμορφώσεως δημοσίων υπαλλήλων». 

β) Την ύπ’ άριθ. 313/1976 γνοομοδότησιν τοΰ Συμβου¬ 
λίου της Επικράτειας, προτάξει τοΰ 'Ημετέρου έπί της 
Προεδρίας Κυβερνήσεως 'Τπουργοΰ, άπεφασίσαμεν καί 
διατάσσομεν : 

’Άρθρον 1. 

'Τποχρεώσεις φοιτώντων εις προγράμματα έπιμορφώσειρς. 

1. Αί υποχρεώσεις, τάς οποίας υπέχουν οί κατά τάς 
διατάξεις τοΰ Ν. 232/1975 φοιτώντες εις προγράμματα 
επιμορφώσεοος υπάλληλοι, κατά τήν διάρκειαν τής φοιτή- 
σεώς των, καθορίζονται ώς κάτωθι : 


α) Ανελλιπής φοίτησις και άκριβής τήρησις τοΰ ωραρίου 
λειτουργίας τών προγραμμάτων. 

β) Προσήκουσα κοινωνική συμπεριφορά καί τήρησις τής 
υπαλληλικής δεοντολογίας. 

γ) Ουσιαστική συμβολή εις τήν έπιτυχίαν τών έκπαιδευ- 
τ.κών σκοπών τοΰ προγράμματος. Κριτήρια διά τήν έκτί- 
μησιν τής τοιαύτης συμβολής είναι : 

αα) 'Η έν γένει προσπάθεια διά τήν έκμάθησιν τών διά 
τοΰ προγράμματος διδασκομένων θεμάτων. 

ββ) 'Η ένεργος συμμετοχή εις τάς έργασίας τοΰ προ- 
γράμματος. 

γγ) 'Η προσπάθεια προς άνταπόκρισιν εις τάς απαιτή¬ 
σεις των άφΐήσεων καί έξετάσεων, δπου προβλέπονται 
τοιαΰται. 

δ) Τήρησις τών ΐσχυόντων κανονισμ,ών καί τών έκάστοτε 
παρεχομένων έγγράφων οδηγιών ύπο τών κατά περίπτωσιν 
αρμοδίων, έκπαιδευτικών φορέων. 

’Άρθρον 2. 

Παραβάσεις υποχρεώσεων. 

1. Πάσα δι’ υπαιτίου πράξεως ή παραλείψεως μή συμ- 
μόρφωσις προς τάς είς το προηγούμενον άρθρον καθοριζο- 
μένας υποχρεώσεις, δυναμένη νά καταλογισθή, συνιστα παρά- 
βασιν τοΰ φοιτώντας εις το πρόγραμμα υπαλλήλου. 

2. Μεταξύ τών παραβάσεων τούτινν καταλέγονται ιδίως : 
α) 'Η άποχή έκ τών μαθημάτων. 

β) 'Η μή έγκαιρος προσέλευσις προς παρακολούθησιν 
’τών μαθημάτων. 

γ) 'Η παράτασις τής έκτος τής αιθούσης διδασκαλίας 
παραμονής μετά τήν λήξιν τών διαλειμμάτων, 
δ) 'Η πρόωρος άποχώρησις έκ τών μαθημάτων, 
ε) 'Η παρακώλυσις τής ομαλής διεξαγωγής τών μαθη-' 
μάτων. ' 

στ) Ή μή προσήκουσα συμπεριφορά προς τούς έκπαι- 
δευτάς. 

ζ) 'Η κατά σύστημα παθητική στάσις κατά τήν διεξα¬ 
γωγήν τών μαθημάτων ώς καί ή προτροπή άλλων πρός 
τήρησιν τοιαύτης στάσεως. 

η) 'Η άρνησις συμμετοχής είς τάς διαγωνιστικάς δοκι¬ 
μασίας τοΰ προγράμματος ώς καί ή προτροπή άλλων προς 
αποχήν τών δοκιμασιών τούτων. 

θ) 'Η αντιγραφή ή ή άπόπειρα αντιγραφής κατά τάς 
έξετάσεις. 

ι) 'Η μή συμμόρφωσις πβος τάς συστάσεις τών έποπτών 
έξετάσεων ώς καί ή ανάρμοστος προς τούτους συμπεριφορά. 

ια) Η καταστροφή ή ή απόπειρα καταστροφής τών 
γραπτών δοκιμίων ώς καί ή μή παράδοσις τούτων είς τούς 
άρμοδίους έπόπτας έξετάσεων. 

ιβ) 'Η μή συμμόρφωσις προς τάς έγγράφους ή προψορι- 
κάς οδηγίας τοϋ υπευθύνου τοϋ προγράμματος. 

ιγ) 'Η άρνησις τηρήσεως τοϋ ίσχύοντος κανονισμού λει¬ 
τουργίας τοϋ προγράμματος έπιμορφώσεως ή τοϋ κανονι- 
σμοΰ λειτουργίας τοϋ άρμοδίου έκπαιδευτικοϋ φορέως. 

ιδ) ' Η καταστροφή ή άλλοίωσις των χορηγηθέντων 1 έκ- 
παιδευτικών βοηθημάτων ή ή άδικαιολόγητος κατακράτη¬ 
σές τούτων, έφ’ 8σον διετέθησαν έπί δανεισμώ. 

,. "Αρθρον ,3. 

Διοικητικαί κυρώσεις κατά των παραβατών. 

1. Αί διοικητικαί κυρώσεις κατά των παραβατών είναι : 
α) ' Η άποβολή έκ της συγκεκριμένης εκπαιδευτικής σέιρας 

καί 

β) 'Ο καταλογισμός εις βάρος τοϋ υπαλλήλου τής έπελ- 
θούσης. εις τό Δημόσιον ζημίας έκ τής άτελοϋς παρακολου- 
θήσεως ή τής άδικαιολογήτου άπουσίας έκ τής συγκεκρι¬ 
μένης έκπαιδευτικής σειράς. 

2. Αί κατά την προηγουμένην παράγραφον 1 διοικητικαί 
κυρώσεις δύναται νά έπιβάλλωνται, είτε άθροιστικώς είτε 
κεχωρισμένως, άνεξαρτήτως τής υπό τών οικείων διατά¬ 
ξεων προβλεπομένης πειθαρχικής διώξεως. 

3. 'Η διοικητική κύρωσις τοϋ καταλογισμού δέν έπιβάλ- 
λεται εις τάς υπό στοιχεία στ', καί ιδ' περιπτώσεις τής παρα¬ 
γράφου 2 τοϋ προηγουμένου άρθρου, ώς καί εις τήν κατά 
τό στοιχεΐον ι' περίπτωσιν τής αυτής παραγράφου ανάρμο¬ 
στου συμπεριφοράν πρός τούς έπόπτας έξετάσεων. 

4. Τό καταλογιστέον ποσόν, υπολογίζεται εις ποσοστόν 
έπί τών δαπανών τοϋ προγράμματος έπιμορφώσεως, τών 
πραγματοποιηθεισών έπί τη βάσει τοϋ διά τής οικεία; 
υπουργικής άποφάσεως έγκεκριμένου προϋπολογισμού. 

5. Πρός έξεύρεσιν τοϋ ύψους τοϋ καταλογιστέου ποσού 
λαμβάνονται ώς κριτήρια : 

α) 'Ο χρόνος τής πραγματικής φοιτήσεως τοϋ υπαλλήλου 
καί 

β) 'Ο άριθμός τών φοιτώντων υπαλλήλων, έφ’ δσον ή 
δαπάνη βαρύνει τό σύνολον τούτων. 

6. Τό καταλογισθέν ποσόν εΐσπράττεται, κατά τά έν 
άρθρω 9 οριζόμενα, άπό τοϋ πρώτου μετά τήν τελεσιδικίαν 
τής καταλογιστικής άποφάσεως μηνός, εις μηνιαίας δόσεις, 
έκάστης τούτων όριζομένης, διά της αυτής άποφάσεως, εις 
ποσόν ούχί άνώτερον τοϋ ενός έκτου τών αποδοχών τοϋ 
υπαλλήλου. 

"Αρθρον 4. 

"Οργανα έπιβολής διοικητικών κυρώσεων καί 
άρμοδιότης αύτών. 

1. Τάς έν άρθρω 3 τοϋ παρόντος διοικητικάς κυρώσεις 
επιβάλλουν : 

α) Έπί υπαλλήλων φοιτώντων είς προγράμματα ζπιμορ- 
φώσεως άνατιθέμενα εις τήν Σχολήν Έπιμορφώσεως Δη¬ 
μοσίων Υπαλλήλων, ό Προϊστάμενος τής Σχολής. 

β) Έπί υπαλλήλων φοιτώντων εις προγράμματα έπιμορ¬ 
φώσεως άνατιθέμενα εις πάσης φύσεως έξειδικευμένους 
φορείς δημοσίου ή ιδιωτικού χαρακτήρας, ό Προϊστάμενος 
τής Υπηρεσίας Προσωπικού Δημοσίας Διοικήσεως τής Γε¬ 
νικής Διευθύνσεως Δημοσίας Διοικήσεως. 

γ) Έπί υπαλλήλων φοιτώντων εις προγράμματα έπιμορ¬ 
φώσεως άνατιθέμενα εις τήν Υπηρεσίαν Έκπαιδεύσεω; 
Υπουργείου ή αυτοτελούς δημοσία; υπηρεσίας ή νομικού 
προσώπου δημοσίου δικαίου, ό εΐ; ον υπάγεται ή ' Γπηρεσίχ 
Έκπαιδεύσεω; Γενικός Γραμμχτεύς ή Γενικός Διευθυντής 
'Τπουργείου, ό Γενικός Διευθυντής αυτοτελούς δημοσίας 
υπηρεσίας, ό ΓΙρύτανις άνωτάτου έκπαιδευτικοϋ ιδρύματος, 
ό Πρόεδρος τοϋ Διοικητικού Συμβουλίου ή ό Διοικητής 
νομικού προσώπου δημοσίου δικαίου. 

δ) Έπί υπαλλήλων φοιτώντων εις προγράμματα έπιμορ¬ 
φώσεως άνατιθέμενα εί; τήν Κλαδικήν Σχολήν 'Τπουργείου 
ή αυτοτελούς δημοσίας υπηρεσίας, ό Προϊστάμενο; τής Κλα¬ 
δικής Σχολής. 


Λ ε) Έπί υπαλλήλων φοιτώντων εις προγράμματα έπιμορ¬ 
φώσεως άνατιθέμενα εις τήν Βουλήν, ό Γενικός Γραμματεύς 
αδέής. 

2. Αί άποφάσεις έπιβολής διόικητικών κυρώσεων έκδί- 
δονται κατά υπαλλήλων βαθμού κατωτέρου έκείνου τόν 
όποιον φέρει ό έκδίδων τήν άπόφασιν. "Αλλως, αί άποφά- 
σεις έκδίδονται^ υπό τών κατά σειράν προϊσταμένων τών 
κατά τήν προηγουμένην παράγραφον αρμοδίων διά τήν έπι- 
βολήν τών κυρώσεων. 

"Αρθρον 5. 

- Διαδικασία έπιβολής διοικητικών κυρώσεων. 

1. Διά τήν έπιβολήν τών διοικητικών κυρώσεων άπαιτεΐ- 
ται πρότασις τού άρμοδίου οργάνου τής Υπηρεσίας παρά τη 
όποια έκτελεΐται ή παρά τής οποίας έποπτεύεται τδ πρόγραμ¬ 
μα έπιμορφώσεως. 'Η πρότασις υποβάλλεται είς τό, κατά 
τό άρθρον 4, άρμόδιον διά' τήν έπιβολήν τών διοικητικών 
κυρώσεων βργανον. Τής προτάσεως δύναται νά προηγήτίχι 
άτυπος διοικητική έξέτασις ένεργουμένη ύπό τοϋ προτεί- 
νοντος όργάνου. 

2. Είς τήν πρότασιν μνημονεύονται τά συνιστώντα, κατά 
τό άρθρον 2, τήν παράβασιν πραγματικά περιστατικά καί 

• τά ύπάρχοντα άποδεικτικά στοιχεία, διατυποΰται δέ ή γνώμη 
τού προτείνοντος όργάνου, περί της έπιβλητέας διοικητικής 
κυρώσεως. 

3. Μετά τήν υποβολήν τής προτάσεως, τό άρμόδιον διά 

τήν έπιβολήν τών διοικητικών κυρώσεων δργανον καλεΐ 
τόν καθ’ ού ή πρότασις υπάλληλον, ίνα, έντός προθεσμίας 
τριών (3) ήμερών άπό τής κοινοποιήσεως αύτφ τής προσ- 
κλήσεως, παράσχη έγγράφως έξηγήσεις έπί τής άποδιδο- 
μένης είς αυτόν παραβάσεως. , ■ 

"Αρθρον 6. 

Άπόφασις έπιβολής ^διοικητικών κυρώσεων. , 

1. Μετά τήν παροχήν τών έξηγήσεων ή τήν άπρακτον 
πάροδον τής,πρός τούτο ταχθείσης προθεσμίας τό άρμόδιον 
δργανον έκτιμών έλευθέρως τά άποδεικτικά στοιχεία καί 
τάς παρασχεθείσας έξηγήσεις, έκδίδει άπόφασιν περί έπι¬ 
βολής ή μή τών κατά τήν κρίσιν του διοικητικών κυρώ¬ 
σεων. 

2. Έπί παραβάσεων, αί όποΐαι δύνανται νά δικαιολογή¬ 
σουν μόνον τήν άποβολήν τού υπαλλήλου, άπόκειται είς 
τήν διακριτικήν έξουσίαν τοϋ άποφασίζοντος οργάνου νά μή 
έπιβάλη κύρωσιν, λαμβάνοντος ύπ’ 8ψιν τό συμφέρον τής 
υπηρεσίας, τήν καθόλου έν τή υπηρεσία διαγωγήν τοϋ υπαλ¬ 
λήλου τούτου, ώς καί τήν έπιδειχθεΐσαν ειλικρινή μεταμέ- 
λειάν του. 

3. Αί έπιβάλλουσαι διοικητικάς κυρώσεις άποφάσεις 
κοινοποιούνται πρός : 

α) Τήν Διεύθυνσιν Διοικητικού τής Ύπήρεσίας είς την 
•οποίαν όργανικώς άνήκει ό καθ’ οϋ ή άπόφασις ύπάλληλος. 

β) Τόν ένδιαφερόμενον υπάλληλον. 

"Αρθρον 7. 

Προσφυγή. 

1. Αί άποφάσεις περί έπιβολής τών διοικητικών κυρώσεων 
τής άποβολής καί τού καταλογισμού ΰπόκεινται είς προσ¬ 
φυγήν ένώπιον τοϋ παρά τη Σχολή Έπιμορφώσεως Δημο¬ 
σίων Υπαλλήλων Εκπαιδευτικού Συμβουλίου ή προκει- 
μένου περί υπαλλήλων φοιτώντων είς τάς κατά τό άρθρον 
12 τού Ν. 232/75 Κλαδικός Σχολάς, ένώπιον τού παρά 
ταΐς Σχολαϊς ταύταις συσταθέντος κατά τήν παρ. 2 τοϋ 
άρθρου τούτου Εκπαιδευτικού Συμβουλίου. Μέχρι συστά- 
σεως Έκπαΐδεύτικοΰ Συμβουλίου παρά τή οικεία Κλαδική 
Σχολή, ή προσφυγή άσκεΐται ένώπιον τοϋ παρά τή ΣΕΔΥ 
Εκπαιδευτικού Συμβουλίου. 

2. 'Η προσφυγή άσκεΐται ύπό τού καθ’ ού ή άπόφασις 
υπαλλήλου έντός πέντε (5) ήμερών άπό τής κοινοποιήσεως 
είς αύτόν τής άποφάσεως. 

3. Τό άρμόδιον συμβούλιον άποφαίνεται έντός δέκα πέντε 
_ (15) ήμερών. 

4. 'Η προσφυγή καί ή προς άσκησιν αύτής προθεσμία 
αναστέλλει την έκτέλεσιν μόνον τής περί καταλογισμού 
άποφάσεως. 'Η έπιβάλλουσα την άποβολήν άπόφασις είναι 
αμέσως εκτελεστή από τής κοινοποιήσεώς της εις τον παρα¬ 
βάτην υπάλληλον. -»' 

’Άρθρον 8. 

’Έφεσις. 

1. Κατά τοΰ μέρους τής άποφάσεως τοΰ Εκπαιδευτικοί» 
Συμβουλίου δι’ οδ επιβάλλεται καταλογισμός εις βάρος τοΰ 
υπαλλήλου, επιτρέπεται ή άσκησις έφέσεως ένώπιον τοΰ 
Έλεγκτικοΰ Συνεδρίου, κρίνοντας κατά τάς περί τούτου 
κειμένας διατάξεις. 

2. 'Η έ'φεσις ασκείται ύπό τοΰ καθ’ οδ ή άπόφασις υπαλ¬ 
λήλου εντός δέκα πέντε (15) ήμερων άπό τής κοινοποιή- 
σεως εις αυτόν τής άποφάσεως τοΰ Εκπαιδευτικού Συμβου¬ 
λίου. 

3. 'Η έφεσις καί ή προς άσκησιν αύτής προθεσμία άνα- 
στέλλουν τήν έκτέλεσιν τής άποφάσεως τοΰ Εκπαιδευτικού 
Συμβουλίου όσον άφορα εις τον καταλογΓσμόν. 

’Άρθρον 9. 

Έκτέλεσις αποφάσεων. 

1. Αί καταλογιστικαί αποφάσεις, μετά τήν τελεσιδικίαν 
των, άποστέλλονται εις τό Δημόσιον Ταμεϊον τής κατοικίας 
τοΰ υπαλλήλου, προς βεβαίωσιν καί εϊσπραξιν, ύπό ίδιον 
κωδικόν αριθμόν εισαγωγής, κατά τάς διατάξεις περί εΐσ- 
πράξεως δημοσίων έσόδων. 

2. Αί τελεσίδικοι άποφάσεις, δι’ ών επιβάλλονται κυρώ¬ 
σεις εις βάρος των υπαλλήλων, άποστέλλονται εις τήν Διεύ- 
θυνσιν Διοικητικού τής Υπηρεσίας εις τήν οποίαν όργανικώς 
ανήκουν οί υπάλληλοι διά την τοποθέτησιν τούτων εις τούς 
άτομικούς των φακέλλους. 

’Άρθρον 10. 

Καταργούμεναι Διατάξεις. 

Άπό τής ένάρξεως ισχύος τοΰ παρόντος καταργεΐται 
ή ύπ’ άριθ. Ε2/11/29 άπό 11 Ιανουάριου 1972 κοινή άπό- 
φασις των 'Τπουργών Βοηθού Πρωθυπουργού καί Οικονο¬ 
μικών «περί καθορισμού υποχρεώσεων καί διοικητικών 
κυρώσεων έπιβαλλομένων εις δημοσίους υπαλλήλους, υπαλ¬ 
λήλους Ν.Π.Δ.Δ. καί υπαλλήλους Ο.Τ.Α. φοιτώντας εις 
Προγράμματα Μετεκπαιδεύσεως» (ΦΕΚ 57/Β/20.1.1972), 
αί τυχόν όμως εκκρεμείς υποθέσεις εξακολουθούν διεπό- 
μεναι ύπ’ αύτής. 

Εις τον 'Ημέτερον Υπουργόν Προεδρίας Κυβερνήσεως, 
άνατίθεμεν τήν δημοσίευσιν καί έκτέλεσιν τοΰ παρόντος. 

Έν Άθήναις τή 31 Μαΐου 1976 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΠΡΟΕΔΡΙΑΣ ΚΥΒΕΡΝΗΣΕΩΣ 

ΓΕΩΡΓΙΟΣ ΡΑΛΛΗΣ 

Περί κυρώσεως πινάκων τών Τακτικών Ετησίων Κρίσεων 
Άνωτάτων Αξιωματικών έτους 1976-77. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες ύπ’ όψει : 

α) Τά άρθρα 38 καί 39 τοΰ Ν.Δ. 178/1969 «περί ιεραρ¬ 
χίας, προαγωγών καί τοποθετήσεων τών Μονίμων Αξιω¬ 
ματικών τών Ενόπλων Δυνάμεων», ώς έτροποποιήθη καί 
συνεπληρώθη μεταγενεστέρως. 

β) Τον Νόμον 304/1976 «περί τροποποιήσεως καί συμ- 
πληρώσεως τών διατάξεων τοΰ περί ιεραρχίας καί προαγω¬ 
γών κ.λπ.». 


γ) Τάς συνταχθείσας ύπ’ άριθ. 114 καί 115/76 απο¬ 
φάσεις τοΰ Άνωτάτου Στρατιωτικού Συμβουλίου, προτάσει 
τοΰ 'Ημετέρου έπί τής Εθνικής Άμύνης 'Τπουργοΰ, άπε- 
φασίσαμεν καί διατάσσομεν : 

Κυροΰμεν τούς ύπό τοΰ Άνωτάτου Στρατιωτικού Συμ¬ 
βουλίου συνταχθέντας διά τών" άνωτέρω άποφάσεών του 
πίνακας : 

Τακτικών ετησίων κρίσεων έτους 1976-1977 : 

α) Διατηρητέων Υποστρατήγων Πεζικού, Πυροβολι¬ 
κού, Τππικοΰ-Τεθωρακισμένων, Μηχανικού, Διαβιβάσεων, 
Τεχνικού, Έφοδιασμοΰ-Μεταφορών, 'Τλικοΰ Πολέμου, Υ¬ 
γειονομικού καί Οικονομικού. 

β) Εύδοκίμως τερματισάντων τήν σταδιοδρομίαν των 
Υποστρατήγων Τεχνικού, 'Τλικοΰ Πολέμοι» καί Υγειονο¬ 
μικού. 

γ) Άποστρατευτέων Υποστρατήγων Πεζικού, Πυροβο¬ 
λικού καί Διαβιβάσεων. 

δ) Διατηρητέων Ταξιάρχων Πεζικού, Πυροβολικού, 'Ιπ- 
πικού-Τεθωρακισμένων, Μηχανικού, Διαβιβάσεων, Τεχνι¬ 
κού, Έφοδιασμοΰ-Μεταφορών, 'Τλικοΰ Πολέμου, 'ΐγειο- 
νομικοΰ καί Οικονομικού. 

ε) Άποστρατευτέων Ταξιάρχων Πεζικού, Πυροβολικού, 
Έφοδιασμοΰ-Μεταφορών, 'Τγειονομικοΰ, Οικονομικού καί 
Στρατολογικού. 

ζ) Εύδοκίμως τερματίσαντος τήν σταδιοδρομίαν του 
Ταξιάρχου Ελεγκτικού. 

η) Προακτέων κατ’ άρχαιότηνα Ταξιάρχων 'Τλικοΰ 
Πολέμου, Οικονομικού καί Γεωγραφικού, συμπληρούντων 
35ετίαν. 

Εις τον αυτόν έπί τής Εθνικής Άμύνης 'Τπουργόν, άνα¬ 
τίθεμεν τήν δημοσίευσιν καί έκτέλεσιν τού παρόντος Προε¬ 
δρικού Διατάγματος. 

Έν Άθήναις τή 4 Ιουνίου 1976 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

ο ΥΠΟΥΡΓΟΙ ΕΘΝΙΚΗΣ ΑΜΥΝΗΣ 

ΕΥΑΓΓΕΛΟΣ ΑΒΕΡΩΦ ■ ΤΟΣΙΤΣΑΣ 

-.- · 

Περί έπεκτάσεως τών διατάξεων τοΰ άρθρου 43 τοΰ Ν. 

22/75 έπί τοΰ Όργανισμοΰ Έκδόσεως' Διδακτικών Βι¬ 
βλίων (Ο.Ε.Δ.Β.) τοΰ έποπτευομένου ύπό τού 'Τπουρ- 

γείου Εθνικής Παιδείας καί Θρησκευμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ όψει : 

1. Τάς διατάξεις τοΰ άρθρου 43 τοΰ Ν. 22/75 «περί 
ρυθμίσεως θεμάτων καταστάσεως τών δημοσίων διοικητικών 
υπαλλήλων» (ΦΕΚ 54/1.4.75 τ. Α'), έν συνδυασμώ προς τάς 
διατάξεις τής παραγράφου 11 τοΰ άρθρου 2 τοΰ Ν. 4464/ 
1965 «περί τροποποιήσεως διατάξεών τινων τοΰ 'ΐπαλληλικοΰ 
Κώδικος» (ΦΕΚ 72/29.4.65 τ. Α'). 

2. Τήν ύπ’ άριθ. 72/1976 γνωμοδότησιν τοΰ Συμβουλίου 
τής Επικράτειας, προτάσει τών Ήμετέρων 'Τπουργών, 
Προεδρίας Κυβερνήσεως, Οικονομικών καί Εθνικής Παι¬ 
δείας καί Θρησκευμάτων, άπεφασίσαμεν καί διατάσσομεν : 

’Άρθρον μόνον. 

Αί διατάξεις τών άρθρων 1 καί 2 τοΰ Ν. 4464/1965 ώς 
έτροποποιήθησαν καί συνεπληρώθησαν ύπό τού άρθρου 43 
τού Ν. 22/75 «περί ρυθμίσεως θεμάτων καταστάσεως τών 
δημοσίων διοικητικών ύπαλλήλων» (ΦΕΚ 54/1.4.75 τ. Α') 
έπεκτείνονται καί έπί τοΰ Όργανισμοΰ Έκδόσεως Διδα¬ 
κτικών Βιβλίων (Ο.Ε.Δ.Β.) τοΰ έποπτευομένου ύπό τού 
'Τπουργείου Εθνικής Παιδείας καί Θρησκευμάτων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΠΡΟΤΟΝ) 


Εις τον Ήμέτερον έπί της Εθνικής Παιδείας καί Θρη¬ 
σκευμάτων Υπουργόν, άνατίθεμεν τήν δημοσίευσιν καί έκτέ- 
λεσιν τοΰ παρόντος. 

Έν Άθήναις τή 31 Μαρτίου 1976 

' Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

φ| ΥΠΟΥΡΓΟΙ 

ΠΡΟΕΔΡΙΑΣ ΚΥΒΕΡΝΗΣΕΩΣ ε«Ν. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

γεαρποΣ ραλληχ γεοργιοχ ραλληχ 

ΟΙΚΟΝΟΜΙΚΩΝ 

ΕΥΑΓΓΕΛΟΣ ΔΕΒΛΕΤΟΓΛΟΥ 

Περί ίδρύσεως Ίεροΰ Ναοϋ' Άναλήψεως τοΰ Κυρίου τής 
Ίεράς Αρχιεπισκοπής Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

/ 

Έχοντες ύπ’ βψει : 

1. Τάς διατάξεις τής παρ. 2 τοΰ άρθρου 6 τοΰ Ν.Δ. 
87/1974 καί τοΰ άρθρου 3 τοΰ ύπ’άριθ. 2/1969 Κανονισμού 
τής Ίεράς Συνόδου τής Εκκλησίας τής Ελλάδος (ΦΕΚ 
193/70 τ. Α'), 

2. Τήν γνώμην τοΰ Αρχιεπισκόπου Αθηνών διαλαμ- 
βανομένην έν τώ ύπ’ άριθμ. 1126/26.3.1976 εγγράφω αύ- 
τοϋ. 

3. Τήν ύπ’ άριθμ. 301/6.5.1976 γνώμην τοΰ Συμβουλίου 
τής Επικράτειας, προτάσει τοΰ' Ημετέρου έπί τής Εθνικής 
Παιδείας καί Θρησκευμάτων 'Τπουργοΰ, άποφασίζομεν : 

Ιδρύεται Ιερός Ένοριακός Ναός Άναλήψεως τοΰ Κυρίου 
εις περιοχήν Ίταλικών-Δουργουτίου τοΰ Δήμου Αθηναίων 
Αττικής τής Ίεράς Αρχιεπισκοπής Αθηνών. 

Εις τόν αύτόν έπί τής Εθνικής Παιδείας καί Θρησκευμά- 
μάτων Υπουργόν, άνατίθεμεν τήν δημοσίευσιν καί έκτέλεσιν 
του παρόντος Πρ, Διατάγματος. · 

Έν Άθήναις τή 2 Ιουνίου 1976 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟ! ΡΑΛΑΗΧ 

Περί τροχοχοιήσεως ένίων διατάξεων τού ίιχ’ άριό. 502/63 
Β. Δ/τος «χερί ίδρύσεως Ταμείου Αρωγής Προσωπικού 
Ο.Τ.Ε.». ' . 

* Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ όψει: 

1. Τάς διατάξεις τού άρόρου 18 τού Α.Ν. 1944/1951 
«χερί τροχοχοιήσεως, συμχληρώσεως καί ερμηνείας ένίων δια¬ 
τάξεων τοΰ ΰχ’ άριό. 1049/1949 Ν. Δ/τος «χερί όργανώ- 
σεως Τηλεπικοινωνιών Ελλάδος». 

2. .Τάς διατάξεις τοΰ άρθρου 42 τοΰ Ν.Δ. 175/1973 
«περί Υπουργικού Συμβουλίου καί Υπουργείων» τεθέντος 
έν ίσχύι διά τοΰ ύπ’ άριθ. 396/1973 Πρ. Δ/τος. 


3. Τήν'ΐ σύμφωνον γνώμην τοΰ Διοικητικοΰ Συμβουλίου 
τοΰ Ο.Τ.Ε. ληφθεΐσαν κατά τήν ύπ’ άριθ. 1392/11.12.75 
συνεδρίαν αύτοΰ. 

4. Τήν ύπ’ άριθ. 251/19 Απριλίου^ 1976 γνωμοδότη®»» 
τοΰ Συμβουλίου τής Έπικρατείας, προτάσει τοΰ 'Ημετέρου 
έπί τών Κοινωνικών Υπηρεσιών 'Τπουργοΰ, άπεφασίσαμεν 
καί διατάσσομεν : 

Άρθρον μόνον. 

Είς τό ύπ* άριθ. 502/1963 Β.Δ. «περί ίδρύσεως Ταμείου 
Αρωγής Προσωπικοΰ Ο.Τ.Ε.» (ΦΕΚ 142/63 τ.Α'), ώς 
τοϋτο έτροποποιήθη καί συνεπληρώθη διά τοΰ ύπ’ άριθ. 
201/1970 Β.Δ. «περί τροπόπαιήσεως καί συμπληρώσεις 
διατάξεών τινων τοΰ ύπ’ άριθ. 502/1963 Β. Δ/τος «περί 
ίδρύσεως Ταμείου Αρωγής Προσωπικού 0-Τ.Ε-» (ΦΕΚ 
58/70 τ.Α'), έπέρχονται αΐ κάτωθι τροποποιήσεις :· 

1. Ή παραγρ. 4 τοΰ άρθρου 5 άντικαθίσταται ώς ακο¬ 
λούθως : 

«4. Τούς : Εισηγητήν καί Γραμματέα τοΰ Διοικητικού 
Συμβουλίου όρίζει ό Διοικητής τοΰ Ο.Τ.Ε. έκ τών άνωτέ- 
ρων ύπαλλήλων τής καθ’ ΰλην 'Τποδιευθύνσεως είς ήν 
ύπάγεται. ύπηρεσιακώς τό Ταμεϊον Αρωγής. , 

Ό Εισηγητής παρακολουθεί άπάσας τάς. ύποθέσεις αύ οΰ, 
παρίσταται είς τάς συνεδριάσεις τοΰ Διοικητικού Συμβου¬ 
λίου, είσηγούμενος έπί τούτων μή δικαιούμενος όμως» ψήφου. 

Ό Γραμματεύς τηρεί τά πρακτικά τών Συνεδριάσεων, 
είναι ύπεύθυνος διά τήν έκτέλεσιν τών · άποφάσεων τοΰ 
Συμβουλίου ώς καί διά τήν ομαλήν λειτουργίαν καί διεξα¬ 
γωγήν τοΰ 5λου έργου τοΰ Ταμείου Αρωγής». 

2. Τό δεύτερον έδάφιον τής παραγρ. 3 τοΰ άρθρου 13 
άντικαθίσταται ώς άκολούθως : 

«Κατ’ έξαίρεσιν, πάς καθιστάμενος μέτοχος τοΰ Ταμείου 
Αρωγής διά τής προσλήψεώς του είς τό μόνιμον ή ύπό δο¬ 
κιμήν προσωπικόν τοΰ Ο.Τ.Ε. δικαιούται έντός τριμήνου 
άπό ταύτης, δι’ αίτήσεώς του ύποβαλλομένης πρός τό Διοι¬ 
κητικόν Συμβούλιον τοΰ Ταμείου Αρωγής νά ζητήση τήν 
άναδρομικήν άναγνώρισιν ώς χρόνου μετοχής του, τοΰ χρό¬ 
νου καθ’ δν διετέλεσεν έπί συμβάσει ώρισμενης ή άορίστού 
διαρκείας είς τό παρελθόν άπό τής ένάρξεως λειτουργίας 
τοΰ Ταμείου Αρωγής, ύπό τήν ιδιότητα έκτάκτου προσω¬ 
πικού τοΰ Ο.Τ.Ε. άναλαμβάνων τήν ύποχρέωσιν καταβο¬ 
λής των, διά τόν χρόνον τοΰτον, κατά τήν παράγρ. 1 τοΰ 
άρθρου 9 εισφορών του ύπολογιζομένων έπί τών κατά τόν 
χρόνον τής άντιστοίχου μονίμου ή ύπό δοκιμήν προσλήψεώς 
του τακτικών άποδοχών του καί παρακρατουμένων έφ’ 
έξής εις βάρος του μετά τών, πρός τό έκάστοτε ίσχΰον έπ> 
τόκιον διά τάς καταθέσεις τοΰ Ταμείου Αρωγής παρά τή 
Τραπέζη τής Ελλάδος' τόκων, εις μηνιαίας δόσεις ΐσας 
πρός τό διπλάσιον τής τρεχούσης εισφοράς του». 

Εις τόν έπί τών Κοινωνικών Υπηρεσιών Υπουργόν, 
άνατίθεμεν τήν δημοσίευσιν καί έκτέλεσιν τοΰ παρόντος 
Πρ. Δ/τος. 

Έν Άθήναις τή 31 Μαΐου 1976 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Α. ΤΣΑΤΣΟΣ 

Ο ΥΠΟΥΡΓΟΙ ΚΟΙΝΩΝΙΚΩΝ ΥΠΗΡΕΣΙΩΝ 

Κ. ΧΡΥΧΑΝΘΟΠΟΥΛΟΧ 


ΕΚ ΤΟΥ ΕΟΝΙΚΟΤ ΤΥΠΟΓΡΑΦΕ!#* 


